
22 Μάί'ου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1834 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση ίδρυσης Προγράμματος Μεταπτυχιακών 
Σπουδών με τίτλο «Πρόγραμμα Μεταπτυχιακών 
Σπουδών Ποινικών και Εγκληματολογικών Επι¬ 
στημών» του Τμήματος Νομικής της Νομικής Σχο¬ 
λής του Δημοκρίτειου Πανεπιστημίου Θράκης. 

2 Έγκριση του Κανονισμού «Περί αναθέσεως και 
εκτελέσεως παρά της Ιεράς Μητροπόλεως Μεσ¬ 
σηνίας και των υπαγομένων σε αυτήν Εκκλησια¬ 
στικών Νομικών Προσώπων συμβάσεων έργων, 
μελετών και παροχής συναφών υπηρεσιών». 


ΑΠΟΦΑΣΕΙΣ 

Αριθμ. απόφ. 87/57/24 .4.2018 (1) 

Έγκριση ίδρυσης Προγράμματος Μεταπτυχια¬ 
κών Σπουδών με τίτλο «Πρόγραμμα Μεταπτυχια¬ 
κών Σπουδών Ποινικών και Εγκληματολογικών 
Επιστημών» τουΤμήματοςΝομικήςτης Νομικής 
Σχολής του Δημοκρίτειου Πανεπιστημίου Θρά¬ 
κης. 

Η ΣΥΓΚΛΗΤΟΣ ΤΟΥ 

ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις της παρ. 2 του άρθρου 13 του 
ν. 4485/2017 (Α' 114) «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις», οι οποίες αναφέρονται στις αρμοδιό¬ 
τητες της Συγκλήτου. 

2. Την αριθ. ΔΠΘ/ΣΥΓΚ/25072/969/16-01-2017 (ΦΕΚ 
327/08-02-2017 τ.Β') απόφαση της Συγκλήτου του Δ.Π.Θ., 
αναφορικά με τον «Ορισμό Αναπληρωτών Πρύτανη - 
Μεταβίβαση αρμοδιοτήτων Πρύτανη και Αναπλήρωση 
Πρύτανη». 

3. Τις διατάξεις του ν. 4485/2017 (Α' 114) και ιδίως τα 
άρθρα 30 «Γενικές διατάξεις»,31 «Όργανα διοίκησης των 
Π.Μ.Σ.», 32 «Ίδρυση Π.Μ.Σ.», 33 «Διάρκεια φοίτησης και 
πιστωτικές μονάδες», 34 «Επιλογή, δικαιώματα και υπο¬ 
χρεώσεις μεταπτυχιακών φοιτητών», 35 «Δωρεάν φοίτη¬ 


ση υποτροφίες», 36 «Διδακτικό προσωπικό», 37 «Πόροι - 
χρηματοδότηση ΠΜΣ»43 «Διατμηματικά ή διιδρυματικά 
Π.Μ.Σ.-Διδακτορικές Σπουδές με συνεπίβλεψη» καθώς 
και τις μεταβατικές διατάξεις του άρθρου 85. 

4. Τις διατάξεις των παρ. 6 περ. δ) και 7 του άρθρου 19 
του ν. 4521/2018/(ΦΕΚ 38 τ.Α') «Ιδρυση Πανεπιστημίου 
Δυτικής Αττικής και άλλες Διατάξεις». 

5. Τις διατάξειςτου ν. 4009/2011 (ΦΕΚ 195 τ.Α') «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως τροποποιήθηκε και ισχύει. 

6. Την υπ'αριθμ. 216772/Ζ1 /08-12-201 7 υπουργική 
απόφαση (ΦΕΚ 4334 τ.Β') με τίτλο «Τρόπος κατάρτισης 
του αναλυτικού προϋπολογισμού λειτουργίας και της 
έκθεσης βιωσιμότητας των Προγραμμάτων Μεταπτυ¬ 
χιακών Σπουδών». 

7. Τις διατάξεις του ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση. Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος», όπως τροποποιήθηκε και ισχύει. 

8. Τις διατάξειςτου άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο 1 του π.δ. 63/2005 (Α'98). 

9. Τις διατάξειςτου π.δ. 86/2013 (Α' 124) «Συγχώνευση 
Τμημάτων, ίδρυση - συγκρότηση - ανασυγκρότηση Σχο¬ 
λών στο Δημοκρίτειο Πανεπιστήμιο Θράκης». 

10. Το απόσπασμα πρακτικών της Συνέλευσης του 
Τμήματος Νομικής του Δημοκρίτειου Πανεπιστημίου 
Θράκης (συνεδρία 250/28-02-2018). 

11 .Την με αριθ. 4/33/19-04-2018 εισήγηση της Επιτρο¬ 
πής Μεταπτυχιακών Σπουδών του Δ.Π.Θ. 

12. Το με αριθ. 1498/21-05-2014 έγγραφο της ΑΔΙΠ, 
από το οποίο προκύπτει ότι έχει ολοκληρωθεί η εξωτερι¬ 
κή αξιολόγηση τουΤμήματος Νομικής του Δημοκρίτειου 
Πανεπιστημίου Θράκης. 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2018-2019 τη λει¬ 
τουργία του Προγράμματος Μεταπτυχιακών Σπουδών 
του Τμήματος Νομικής της Νομικής Σχολής του Δημο- 
κρίτειου Πανεπιστημίου Θράκης με τίτλο «ΠΡΟΓΡΑΜΜΑ 
ΜΕΤΑΠΤΥΧΙΑΚΩΝ ΣΠΟΥΔΩΝ ΠΟΙΝΙΚΩΝ ΚΑΙ ΕΓΚΛΗΜΑ¬ 
ΤΟΛΟΓΙΩΝ ΕΠΙΣΤΗΜΩΝ», ως ακολούθως: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 834/22.05.2018 


Άρθρο 1 

Γενικές διατάξεις 

Το Τμήμα Νομικής της Νομικής Σχολής του Δημοκρί- 
τειου Πανεπιστημίου Θράκης οργανώνει και λειτουργεί 
από το ακαδημαϊκό έτος 2018-2019 Πρόγραμμα Μετα¬ 
πτυχιακών Σπουδών (Π.Μ.Σ.) με τίτλο: «ΠΡΟΓΡΑΜΜΑ 
ΜΕΤΑΠΤΥΧΙΑΚΩΝ ΣΠΟΥΔΩΝ ΠΟΙΝΙΚΩΝ ΚΑΙ ΕΓΚΛΗΜΑ- 
ΤΟΛΟΓΙΚΩΝ ΕΠΙΣΤΗΜΩΝ» σύμφωνα με τις διατάξεις της 
απόφασης αυτής και τις διατάξεις του ν. 4485/2017 (Α' 
114), όπως τροποποιήθηκε και ισχύει. 

Άρθρο 2 

Μεταπτυχιακοί τίτλοι 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στις «Ποινικές και Εγκληματολογικές Επιστήμες» 
με τις ακόλουθες ειδικεύσεις: 

I. Ποινικού Δικαίου 

II. Ποινικού Δικονομικού Δικαίου 

III. Εγκληματολογικών Επιστημών 

Άρθρο 3 

Γνωστικό αντικείμενο 

Το γνωστικό αντικείμενο του Π.Μ.Σ. ανάλογα με την 
ειδίκευση είναι: Το ποινικό δίκαιο εν συνόλω, η ποινική 
δικονομία και οι εγκληματολογικές επιστήμες. 

Άρθρο 4 

Γλώσσα διεξαγωγής του Προγράμματος 

Η γλώσσα διεξαγωγής του Προγράμματος είναι η Ελ¬ 
ληνική. 

Άρθρο 5 

Χρονική διάρκεια φοίτησης 

Η χρονική διάρκεια για την απονομή του Διπλώματος 
Μεταπτυχιακών Σπουδών ορίζεται σε τρία (4) εξάμηνα. 

Άρθρο 6 

Πιστωτικές μονάδες 

Το σύνολο των Πιστωτικών Μονάδων (Ε0Τ5) που 
απαιτούνται για την απόκτηση του Δ.Μ.Σ., ανέρχεται σε 
εκατόν είκοσι (120). 

Άρθρο 7 

Διάρκεια λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2022-2023. 

Άρθρο 8 

Κόστος λειτουργίας 

Το συνολικό κόστος λειτουργίας για κάθε κύκλο του 
Π.Μ.Σ. που αφορά στις λειτουργικές δαπάνες ανέρχεται 
στο ποσό των είκοσι μιας χιλιάδων ευρώ (21.000 €) και 
αναλύεται σε κατηγορίες δαπανών ως εξής: 


Κατηγορία δαπάνης 

Κόστος σε € 

Δαπάνες μετακινήσεων προσκεκλημένων, 
έξοδα ταξιδιών 

5.000 

Προμήθεια βιβλίων, συνδρομές, εισφορές 
κ.λπ. 

7.000 

Αναλώσιμα 

2.500 


Προμήθεια, συντήρηση εξοπλισμού- 
λογισμικού 

6.000 

Άλλες Δαπάνες 

500 

Σύνολο 

21.000 


Το Π.Μ.Σ. λειτουργεί χωρίς τέλη φοίτησης. Η χρημα¬ 
τοδότηση του Π.Μ.Σ. προέρχεται από: 

α) Τον προϋπολογισμό του Α.Ε.Ι. και των συνεργαζό- 
μενων για την οργάνωση του φορέων σύμφωνα με το 
άρθρο 43 του ν. 4485/2017, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α'της παρ. 1 του άρθρου 14 του 
ν. 4270/2014 (Α 143), ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.ΚΈ.) των Α.Ε.Ι., 
ζ) κάθε άλλη νόμιμη αιτία. 

Οι αμοιβέςτου τακτικού διδακτικού, τεχνικού και διοι¬ 
κητικού προσωπικού αφορούν εργασία που υπερβαίνει 
τις κατά νόμο υποχρεώσεις τους. 

Άρθρο 9 
Τέλη φοίτησης 

Το Πρόγραμμα Μεταπτυχιακών Σπουδών λειτουργεί 
χωρίς τέλη φοίτησης. 

Άρθρο 10 
Ειδικές διατάξεις 

Οσα θέματα δεν ρυθμίζονται με την παρούσα από¬ 
φαση, ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα, σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 


( 2 ) 

Έγκριση του Κανονισμού «Περί αναθέσεως και 
εκτελέσεως παρά της Ιεράς Μητροπόλεως Μεσ¬ 
σηνίας και των υπαγόμενων σε αυτήν Εκκλησια¬ 
στικών Νομικών Προσώπων συμβάσεων έργων, 
μελετών και παροχής συναφών υπηρεσιών». 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπόψη: 

1) τας διατάξεις των άρθρων 1 παρ. 4, 29 παρ. 2, 46 
παρ. 2 και 59 παρ. 2 του ν. 590/1977 «Περί του Καταστα¬ 
τικού Χάρτου της Εκκλησίας της Ελλάδος», όπως ετροπο- 
ποιήθησαν δια του άρθρου 68 παρ. 1 του ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρέουσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Μεσσηνίας, 

4) την υπ' αριθ. 179/20.3.2018 πρότασιν του Σεβασμιω- 
τάτου Μητροπολίτου Μεσσηνίας Χρυσοστόμου, 

5) την από 27.3.2018 Γνωμοδότησιν της Νομικής Υπη¬ 
ρεσίας της Ιερός Συνόδου της Εκκλησίας της Ελλάδος, 

6) την από 18.4.2018 απόφασιν της Διαρκούς Ιερός 
Συνόδου, αποφασίζει: 

Εγκρίνει τον Κανονισμόν «Περί αναθέσεως και εκτε- 
λέσεως παρά της Ιερός Μητροπόλεως Μεσσηνίας και 
των υπαγόμενων σε αυτήν Εκκλησιαστικών Νομικών 
Προσώπων συμβάσεων έργων, μελετών και παροχής 
συναφών υπηρεσιών», ο οποίος έχει ως εξής: 

ΚΑΝΟΝΙΣΜΟΣ 

«Περί αναθέσεως και εκτελέσεως παρά της 
Ιερός Μητροπόλεως Μεσσηνίας και των 
υπαγομένων σε αυτήν Εκκλησιαστικών Νομικών 
Προσώπων συμβάσεων έργων, μελετών και 
παροχής συναφών υπηρεσιών» 

ΚΕΦΑΛΑΙΟ Α' 

ΓΕΝΙΚΑΙ ΔΙΑΤΑΞΕΙΣ 

Άρθρο 1 

Αντικείμενον του Κανονισμού 

1. Αντικείμενον του παρόντος Κανονισμού αποτελεί 
ο καθορισμός των όρων και προϋποθέσεων, κατά τους 
οποίους ανατίθενται, συνάπτονται και εκτελούνται αι 
συμβάσεις έργων, μελετών και παροχής συναφών υπη¬ 
ρεσιών, τας οποίας αναθέτει το νομικόν πρόσωπον της 
Ιερός Μητροπόλεως Μεσσηνίας, οι Ιεροί Ναοί, αι Ιεραί 
Μοναί και τα υπόλοιπα υπαγόμενα εις αυτήν Εκκλησια¬ 
στικά Νομικά Πρόσωπα. 

2. Περί του ορισμού του εκκλησιαστικού έργου 
ισχύουν οι ορισμοί του Κανονισμού 55/1974 (ΦΕΚ Α'/ 
185/1.7.1974). 

3. «Μελέτη εκκλησιαστικού έργου» είναι το αποτέλε¬ 
σμα συστηματικής και αναλυτικής επιστημονικής και 
τεχνικής εργασίας και ερεύνης, που αποβλέπει εις την 
παραγωγήν εκκλησιαστικού έργου ή εις την επέμβασιν 
επί εκκλησιαστικού έργου ή εις τον σχεδιασμόν και την 
απεικόνισιν εκκλησιαστικού έργου ή εις στον σχεδια- 
σμόν έργου δια την αξιοποίησιν της περιουσίας. Η με¬ 
λέτη έχει την έκτασιν και το βάθος που καθορίζεται με 
την σύμβασιν αναθέσεως της, απεικονίζεται δε και πα- 
ραδίδεται εις την Αναθέτουσαν Αρχήν με συγκεκριμένην 
συμπεφωνημένην μορφήν. 

4. «Σύμβασις παροχής υπηρεσιών συναφών με εκκλη¬ 
σιαστικά έργα» είναι η σύμβασις εις την οποίαν η παροχή 
του αναδόχου συνίσταται εις την προσφοράν γνώσεων 
και ικανοτήτων, διά της διαθέσεως κυρίως συγκεκριμέ¬ 
νου επιστημονικού προσωπικού και άλλων μέσων δι' 
ωρισμένον χρονικόν διάστημα, που προσδιορίζεται είτε 
ημερολογιακώς είτε εν συναρτήσει με ωρισμένον γεγο¬ 
νός της διαδικασίας παραγωγής εκκλησιαστικού έργου. 


Ως συμβάσεις παροχής υπηρεσιών νοούνται ιδίως αι 
συμβάσεις: 

α. Δια την σύνταξιν των τευχών διαγωνισμού αναθέ¬ 
σεως μελέτης ή υπηρεσίας. 

β'. Δια τον έλεγχον και την επίβλεψιν έργου ή μελέτης. 

γ'. Δια την υποστήριξιν της Ιεράς Μητροπόλεως Μεσ¬ 
σηνίας ή των υπαγομένων εις αυτήν Εκκλησιαστικών 
Νομικών Προσώπων είτε κατά την διαδικασίαν αναθέσε¬ 
ως συμβάσεως μελέτης, έργου ή υπηρεσίας, είτε εις την 
επίβλεψιν ή τον έλεγχον μελέτης είτε εις την διοίκησιν 
ή επίβλεψιν ή έλεγχον έργου. 

5. Εν περιπτώσει αμφισβητήσεως περί τον χαρακτη¬ 
ρισμόν έργου τινός ως καλλιτεχνικού αποφαίνεται εν 
ολομέλεια η Καλλιτεχνική Επιτροπή της Ιεράς Μητρο¬ 
πόλεως Μεσσηνίας. 

6. Έκαστον των έργων περιλαμβάνει την εκπόνησιν της 
μελέτης και την εκτέλεσιν της κατασκευής του. 

7. Τα έργα, αι μελέται και αι παροχαί συναφών υπηρε¬ 
σιών δια την ανάπτυξιν και αξιοποίησιν της περιουσίας 
της Ιεράς Μητροπόλεως Μεσσηνίας και των υπαγομένων 
εις αυτήν εκκλησιαστικών νομικών προσώπων, δεν απο¬ 
τελούν «δημόσια έργα» ή «διοικητικές συμβάσεις έργων 
ή μελετών» ή «δημόσιες συμβάσεις έργων» ή «δημόσι¬ 
ες συμβάσεις μελετών» κατά την έννοιαν της σχετικής 
νομοθεσίας (ν. 3669/2008 ν. 3316/2005. π.δ. 60/2007, 
π.δ. 59/2007), καθ'όσον η Ιερά Μητρόπολη Μεσσηνίας 
και τα υπαγόμενα εις αυτήν εκκλησιαστικά νομικά πρό¬ 
σωπα δεν συνιστούν «οργανισμούς δημοσίου δικαίου» 
κατά την έννοιαν των οδηγιών 2004/17/ΕΚ ή 2004/18/ 
ΕΚ. Ομοίως και αι ρυθμιζόμεναι δια του παρόντος Κανο¬ 
νισμού συμβάσεις δεν υπόκεινται εις τας προβλεπομένας 
δια τα νομικά πρόσωπα της Γενικής Κυβερνήσεως και του 
ΔημοσίουΤομέως διαδικασίας προσυμβατικού ελέγχου 
(άρθρον 68 παρ. 3 του ν. 4235/2014). 

Άρθρο 2 

Πεδίον Εφαρμογής 

1. Ο παρών Κανονισμός εφαρμόζεται εφ' όλων των 
συναπτομένων υπό του νομικού προσώπου της Ιεράς 
Μητροπόλεως Μεσσηνίας και των υπαγομένων σε αυτήν 
Εκκλησιαστικών Νομικών Προσώπων συμβάσεων έργων 
και μελετών εις το πλαίσιον της δράστη ριότητος τους. 

2. Ο παρών Κανονισμός εφαρμόζεται και όταν η υπό 
σύναψιν σύμβασις έργου έχει ταυτοχρόνως ως αντικεί- 
μενον και την διενέργειαν προμήθειας ή την παροχήν 
υπηρεσίας ή την εκπόνησιν μελέτης, εφ' όσον η προϋ- 
πολογιζόμενη αξία του έργου υπερβαίνει την προϋπολο- 
γιζομένην αξίαν της περιλαμβανομένης εν τη συμβάσει 
προμήθειας ή υπηρεσίας ή μελέτης. 

3. Δια το ύψος του ποσού των προϋπολογισμών των 
έργων, μελετών ή παροχής συναφών υπηρεσιών που 
καταλαμβάνονται από τον παρόντα Κανονισμόν δεν λαμ- 
βάνεται υπ'όψιν ο Φ.Π.Α. ή άλλος τυχόν προβλεφθησό- 
μενος φόρος ή αι αναθεωρήσεις. 

Άρθρο 3 

Συμβάσεις με εκκλησιαστικά νομικά πρόσωπα 

και με νομικά πρόσωπα του δημοσίου τομέως 

Η Ιερά Μητρόπολις Μεσσηνίας και τα υπαγόμενα 
εις αυτήν Εκκλησιαστικά Νομικά Πρόσωπα δύνανται, 

ανεξαρτήτως ύψους προϋπολογισμού, να αναθέτουν 
απ'ευθείας συμβάσεις έργων, μελετών και παροχής συ¬ 
ναφών υπηρεσιών και να συνάπτουν προγραμματικός 
συμβάσεις δια την εκτέλεσιν έργων ή μελετών με ετέρας 
εκκλησιαστικός Αναθέτουσας Αρχάς (Ν.Π.Δ.Δ. ή Ν.Π.ΙΔ.), 
ώς και με νομικά πρόσωπα, εις τα οποία η Ιερά Μητρό¬ 
πολη Μεσσηνίας ασκεί αμέσως ή εμμέσως καθοριστικήν 
επιρροήν λόγω της κυριότητος ή της χρηματοδοτικής 
της επιρροής, καθώς και με το Ελληνικόν Δημόσιον, 
Ν.Π.Δ.Δ. ή Ο.Τ.Α. και εν γένει με νομικά πρόσωπα του 
δημοσίου τομέως. 

Άρθρο 4 

Όργανα - έννοιαι - ορισμοί 

1. Αι αποφάσεις δια την δημοπράτησιν και ανάθεσιν 
συμβάσεως μελέτης ή έργου ή παροχής συναφών υπη¬ 
ρεσιών της Ιερός Μητροπόλεως Μεσσηνίας λαμβάνονται 
από το Μητροπολιτικόν Συμβούλιον, ενώ αι αποφάσεις 
δια την δημοπράτησιν και ανάθεσιν συμβάσεως μελέτης 
ή έργου ή παροχής συναφών υπηρεσιών παρά υπαγο- 
μένου εις την Ιεράν Μητρόπολιν Μεσσσηνίας Εκκλησια¬ 
στικού Νομικού Προσώπου λαμβάνονται από το οικείον 
Εκκλησιαστικόν Συμβούλιον ή Ηγουμενοσυμβούλιον και 
εγκρίνονται από το Μητροπολιτικόν Συμβούλιον. 

2. Ως «Κύριος του Έργου» και «Εργοδότης» ορίζεται η 
Ιερά Μητρόπολις Μεσσηνίας ή το υπαγόμενον εις αυτήν 
Εκκλησιαστικόν Νομικόν Πρόσωπον. 

3. Ως «Αναθέτουσα Αρχή» ορίζεται το Μητροπολιτικόν 
Συμβούλιον ή το οικείον Εκκλησιαστικόν Συμβούλιον ή 
Ηγουμενοσυμβούλιον. 

4. Ως «Προϊσταμένη Αρχή» δια παν έργον, μελέτην και 
παροχήν συναφών υπηρεσιών της Ιεράς Μητροπόλεως 
Μεσσηνίας ή υπαγομένου εις αυτήν Εκκλησιαστικού Νο¬ 
μικού Προσώπου είναι το Μητροπολιτικόν Συμβούλιον. 

5. Ως «Διευθύνουσα και Επιβλέπουσα Υπηρεσία» ορί¬ 
ζεται ηΤεχνική Υπηρεσία της Ιεράς Μητροπόλεως Μεσ¬ 
σηνίας. Η εν λόγω Υπηρεσία στελεχώνεται με μονίμους 
υπαλλήλους ή με υπαλλήλους επί σχέσει εργασίας αορί¬ 
στου ή ορισμένου χρόνου και με επί συμβάσει έργου ή 
εντολής.Τα στελέχη της Υπηρεσίας ταύτης ασκούν εκτός 
των άλλων και καθήκοντα επιβλέποντος Μηχανικού κατ' 
ανάθεσιν. 

6. Ως «Τεχνικόν Συμβούλιον» ορίζεται το Τεχνικόν Συμ¬ 
βούλιον της Ιεράς Μητροπόλεως Μεσσηνίας. 

7. Επί των αιτήσεων θεραπείας εργοληπτών, μελετη¬ 
τών και παροχών συναφών υπηρεσιών δια συμβάσεις 
της Μητροπόλεως Μεσσηνίας ή των υπαγομένων εις αυ¬ 
τήν εκκλησιαστικών νομικών προσώπων αποφαίνεται το 
Μητροπολιτικόν Συμβούλιον, κατόπιν γνωμοδοτήσεως 
του Τεχνικού Συμβουλίου. 

8. Επί των ενστάσεων εργοληπτών, μελετητών και πα¬ 
ροχών συναφών υπηρεσιών δια συμβάσεις της Ιεράς 
Μητροπόλεως Μεσσηνίας ή των υπαγομένων εις αυτήν 
νομικών προσώπων αποφαίνεται το Μητροπολιτικόν 
Συμβούλιον. 

Άρθρο 5 

Κατασκευή έργων και εκπόνησις μελετών 

1. Τα έργα της Ιεράς Μητροπόλεως ή των υπαγομέ- 
νων εις αυτήν εκκλησιαστικών νομικών προσώπων κα¬ 


τασκευάζονται βάσει σχετικής μελέτης, αναλόγως της 
φύσεως του έργου: 

α'. Είτε από εργοληπτικός επιχειρήσεις, είτε από εμπει- 
ροτέχνας, είτε από ειδικούς τεχνίτας, είτε από ειδικούς 
περί τά εκκλησιαστικά καλλιτέχνας. 

β'. Από την Ιεράν Μητρόπολιν Μεσσηνίας ή υπαγό¬ 
μενο εις αυτήν εκκλησιαστικόν νομικόν πρόσωπον με 
αυτεπιστασίαν με προσωπικόν που είτε υπάρχει είτε κατά 
περίπτωσιν προσλαμβάνεται και αμείβεται από τας πι¬ 
στώσεις του έργου. 

2. Αι μελέται της Ιεράς Μητροπόλεως Μεσσηνίας και 
των υπαγομένων εις αυτήν εκκλησιαστικών νομικών 
προσώπων εκπονούνται είτε από τηνΤεχνικήν Υπηρεσί¬ 
αν της Ιεράς Μητροπόλεως Μεσσηνίας είτε από ιδιώτας 
μελετητάς, είτε από εταιρείας ή Γραφεία Μελετών. 

3. Συναφείς υπηρεσίαι παρέχονται εις την Ιεράν Μη- 
τρόπολιν Μεσσηνίας ή εις τα υπαγόμενα εις αυτήν Εκ¬ 
κλησιαστικά Νομικά Πρόσωπα είτε από ιδιώτας είτε από 
εταιρείας ή Γραφεία παροχής υπηρεσιών που έχουν την 
απαιτουμένην επιστημονικήν γνώσιν και το ανεγνωρι- 
σμένον από το δίκαιον της επαγγελματικής των έδρας 
δικαίωμα. 

ΚΕΦΑΛΑΙΟ Β' 

ΔΙΑΔΙΚΑΣΙΑΙ ΑΝΑΘΕΣΕΩΣ 

Άρθρο 6 

Επιλογή διαδικασίας αναθέσεως 

1. Η ανάθεσις συμβάσεων έργων ή μελετών ή παροχής 
συναφών υπηρεσιών με προϋπολογισμόν ανώτεροντων 
εκατόν πενήντα χιλιάδων ευρώ (150.000,00 €) δύναται 
να γίνη κατά περίπτωσιν με μίαν από τας κατωτέρω δι¬ 
αδικασίας: 

α'. ανοικτού διαγωνισμού 
β'. κλειστού διαγωνισμού 
γ'. διαπραγματεύσεων 
δ'. ανταγωνιστικού διαλόγου 
ε'. προεπιλογής αναδόχου. 

2. Δια την ανάθεσιν συμβάσεων έργων ή μελετών ή 
παροχής συναφών υπηρεσιών, των οποίων ο προϋπο¬ 
λογισμός δαπάνης είναι κατώτερος ή ίσος των εκατόν 
πενήντα χιλιάδων ευρώ (150.000,00 €) είναι δυνατόν, 
επιπλέον των ανωτέρω, να επιλέγεται κατά περίπτωσιν 
και μία εκ των κάτωθι διαδικασιών: 

α'. προχείρου διαγωνισμού 
β'. διαπραγματεύσεων. 

Άρθρο 7 

Ορισμοί Διαδικασιών ανοικτού, κλειστού 
διαγωνισμού, διαπραγματεύσεων, 
ανταγωνιστικού διαλόγου 

1. Διαδικασία ανοικτού διαγωνισμού είναι η διαδικα¬ 
σία, εις το πλαίσιον της οποίας κάθε ενδιαφερόμενος 
οικονομικός φορεύς δύναται να υποβάλη προσφοράν. 

2. Διαδικασία κλειστού διαγωνισμού είναι η διαδικα¬ 
σία, ειςτο πλαίσιον της οποίας κάθε οικονομικός φορεύς 
δύναται να ζητήση να συμμετάσχη εκδηλώνων ενδιαφέ¬ 
ρον, αλλά μόνον οι υποψήφιοι που θα κληθούν από την 
Ιεράν Μητρόπολιν Μεσσηνίας ή από το υπαγόμενον εις 

αυτήν Εκκλησιαστικόν Νομικόν Πρόσωπον θα δικαιού¬ 
νται να υποβάλουν προσφοράν. 

3. Διαδικασία με διαπραγμάτευσιν είναι η διαδικασία, 
εις το πλαίσιον της οποίας η Ιεράς Μητροπόλεως Μεσση¬ 
νίας ή το υπαγόμενον εις αυτήν Εκκλησιαστικόν Νομικόν 
Πρόσωπον διαβουλεύεται με ένα ή περισσοτέρους οικο¬ 
νομικούς φορείς της επιλογής του και διαπραγματεύεται 
τους όρους της συμβάσεως με ένα ή περισσοτέρους από 
αυτούς. 

4. Ανταγωνιστικός διάλογος είναι η διαδικασία, η οποία 
είναι δυνατόν να ακολουθηθή δια πολύπλοκους συμβά¬ 
σεις. Εις την διαδικασίαν του ανταγωνιστικού διαλόγου 
δύναται να προσφυγή η Ιερά Μητρόπολις Μεσσηνίας ή 
το υπαγόμενον εις αυτήν εκκλησιαστικόν νομικόν πρό¬ 
σωπον ειδικώς εις περίπτωσιν ιδιαιτέρως πολύπλοκων 
συμβάσεων, κατ' ανάλογον εφαρμογήν του άρθρου 23 
του π.δ. 60/2007 (κατ' αντιστοιχίαν του αρθρ. 29 της Οδη¬ 
γίας 2004/18/ΕΚ), εφ'όσον με απόφασιντου Μητροπολι- 
τικού Συμβουλίου ή του Εκκλησιαστικού Συμβουλίου ή 
του Ηγουμενοσυμβουλίου κριθή ότι η χρησιμοποίησις 
της ανοικτής ή της κλειστής διαδικασίας δεν επιτρέπει 
την ανάθεσιν της συμβάσεως. Κατ'αυτήν δημοσιεύεται 
Προκήρυξις, δια της οποίας γνωστοποιούνται αι ανάγκαι 
και αι απαιτήσεις της Αναθετούσης Αρχής. Οσοι κρίνουν 
ότι δύνανται να ανταποκριθούν εκδηλώνουν ενδιαφέ¬ 
ρον. Η Ιερά Μητρόπολη Μεσσηνίας επιλέγει όσους εκ 
τούτων πληρούν τα προβλεπόμενα εκάστοτε εις την 
Προκήρυξιν κριτήρια ποιοτικής επιλογής. Εν συνεχεία 
διεξάγει με αυτούς διάλογον, προκειμένου να ευρεθούν 
μία ή περισσότεραι λύσεις που θα ηδύναντο να ικανοποι¬ 
ήσουν τας ανάγκας της Ιεράς Μητροπόλεως Μεσσηνίας 
ή του υπαγομένου εις αυτήν εκκλησιαστικού νομικού 
προσώπου. Μετά την εξεύρεσιν των λύσεων κηρύσσεται 
η λήξις του διαλόγου και καλούναι οι επιλεγέντες υποψή¬ 
φιοι να υποβάλουν προσφοράν βάσει αυτών. 

5. Εις την διαδικασίαν με προεπιλογήν αναδόχου, 
κατ' αρχήν δημοσιεύεται Διακήρυξις προς εκδήλωσιν 
ενδιαφέροντος. Εις την Διακήρυξιν θα αναφέρωνται η 
πιθανάλογου μένη ημερομηνία, κατά την οποίαν όσοι 
προεπιλεγούν θα κληθούν να υποβάλουν προσφοράν, 
ως επίσης και η εγγύησις που πρέπει να καταθέσουν προ¬ 
κειμένου να συμμετάσχουν εις το στάδιον υποβολής των 
προσφορών. Ακολουθεί επιλογή των συ μ μετασχόντων 
βάσει των κριτηρίων που αναφέρονται εις την Διακή- 
ρυξιν. Εν συνεχεία, οι προεπιλεγέντες προσκαλούνται 
να συμμετάσχουν εις τον κυρίως διαγωνισμόν και να 
καταθέσουν προσφοράν. Δια την επιλογήν της διαδικα¬ 
σίας αυτής προαπαιτείται απόφασις του Μητροπολιτικού 
Συμβουλίου ή του Εκκλησιαστικού Συμβουλίου ή του 
Ηγουμενοσυμβουλίου εγκεκριμένη από το Μητροπο- 
λιτικόν Συμβούλιον. Η εν λόγω διαδικασία γίνεται κατ' 
ανάλογον εφαρμογήν του αρθρ. 23 του ν. 3669/2008. 

Άρθρο 8 

Διαδικασία Προχείρου διαγωνισμού 

1. Πρόχειρος διαγωνισμός είναι η διαδικασία, εις το 
πλαίσιον της οποίας η Ιερά Μητρόπολις Μεσσηνίας ή 
το υπαγόμενον εις αυτήν εκκλησιαστικόν νομικόν πρό¬ 
σωπον, μετά από άτυπον έρευναν αγοράς ή μετά από 


δημοσίευσιν προσκλήσεως ενδιαφέροντος, αναθέτει εις 
εκείνα τα φυσικά ή νομικά πρόσωπα του αρθρ. 5 του 
παρόντος Κανονισμού που θα επιλέξη την εκτέλεσιν 
ωρισμένης συμβάσεως. 

2. Η διαδικασία του προχείρου διαγωνισμού διενερ- 
γείται ως εξής: 

α'. Η Ιερά Μητρόπολις Μεσσηνίας ή το υπαγόμενον εις 
αυτήν εκκλησιαστικόν νομικόν πρόσωπον είτε διενερ¬ 
γεί άτυπον έρευναν αγοράς και απευθύνεται εις τρεις 
(3) κατ' ελάχιστον υποψηφίους της επιλογής Της που 
δραστηριοποιούνται εις τομείς συναφείς με το δημο- 
πρατούμενον αντικείμενον, από τους οποίους ζητείται 
η υποβολή προσφοράς, είτε προβαίνει εις δημοσίευσιν 
προσκλήσεως ενδιαφέροντος και συλλέγει προσφοράς 
από ενδιαφερομένους. 

β'. Εν συνεχεία η Ιερά Μητρόπολις Μεσσηνίας ή το 
υπαγόμενον εις αυτήν εκκλησιαστικόν νομικόν πρόσω¬ 
πον δικαιούται να συνάψη σύμβασιν με οιονδήποτε από 
τους ως άνω προσφέροντας, είτε βάσει της προσφοράς 
του, είτε μετά από περαιτέρω διαπραγμάτευσιν ή κατά 
τους όρους της προσκλήσεως ενδιαφέροντος με ένα ή 
περισσοτέρους από τους προσφέροντας. 

3. Κατ' εξαίρεσιν των ανωτέρω, εις περίπτωσιν που η 
δαπάνη έργου ή μελέτης ή παροχής συναφών υπηρε¬ 
σιών είναι ίση ή κατωτέρα των πενήντα χιλιάδων ευρώ 
(50.000,00 €), η Ιερά Μητρόπολις Μεσσηνίας ή το υπα¬ 
γόμενο εις αυτήν εκκλησιαστικόν νομικόν πρόσωπον 
δύναται να αναθέση απ'ευθείας ταύτα ειςδραστηριοποι- 
ούμενον εις τομείς συναφείς με το αντικείμενον, χωρίς 
την τήρησιν των διαδικασιών της παρ. 2. 

Άρθρο 9 

Διαδικασία διαπραγματεύσεων 
(απ' ευθείας ανάθεσις) 

1. Η απ' ευθείας ανάθεσις ή ο διαγωνισμός μεταξύ 
περιωρισμένου αριθμού προσκαλουμένων φυσικών ή 
νομικών προσώπων του αρθρ. 5 του παρόντος Κανονι¬ 
σμού, ως τρόπος επιλογής αναδόχου δια την κατασκευήν 
έργου ή την εκπόνησιν μελέτης ή την παροχήν συναφών 
υπηρεσιών, επιτρέπεται: 

α'. Όταν ο προϋπολογισμός του έργου ή της μελέτης 
ή της παροχής συναφών υπηρεσιών υπολείπεται των 
εκατόν χιλιάδων ευρώ (100.000,00 €). 

β'. Κατόπιν δημοσιεύσεως σχετικής Προκηρύξεως, ανε¬ 
ξαρτήτως προϋπολογισμού, εις τας κάτωθι περιπτώσεις: 

ί) Όταν κατά την διενέργειαν διαγωνισμού αι προσφο¬ 
ρά! που έχουν υποβληθεί είναι άκυροι ή απαράδεκτοι και 
η επανάληψις του διαγωνισμού κρίνεται από το Όργα- 
νον που έχει διακηρύξει τον διαγωνισμόν ασύμφορος. 
Εις την περίπτωσιν αυτήν οι όροι της διακηρύξεως του 
διεξαχθέντος διαγωνισμού επιτρέπεται να μεταβληθούν 
κατά την απευθείας ανάθεσιν, μόνον όμως δια να κατα¬ 
στούν πλέον συμφέροντες δια την Ιεράν Μητρόπολιν 
Μεσσηνίας ή το υπαγόμενον εις αυτήν εκκλησιαστικόν 
νομικόν πρόσωπον. 

μ) Όταν, εις εξαιρετικός περιπτώσεις, πρόκειται δι'έργα 
ή μελετάς ή παροχήν συναφών υπηρεσιών, που η φύσις 
των ή αστάθμητοι παράγοντες δεν επιτρέπουν μιαν προ¬ 
καταρκτικήν συνολικήν τιμολόγησιν. 

Μι) Όταν η φύσιςτων έργων ή μελετών ή της παροχής 
συναφών υπηρεσιών δεν παρέχει την δυνατότητα δια- 
τυπώσεως αυτών με ακρίβειαν, ούτως ώστε να συναφθή 
σύμβασις με επιλογήν της καλυτέρας προσφοράς. 

γ'. Όταν γίνεται διαπραγμάτευσή, χωρίς προηγουμένην 
δημοσίευσιν προκηρύξεως, ανεξαρτήτως προϋπολογι¬ 
σμού, εις τας κατωτέρω περιπτώσεις: 

ί) Όταν ουδεμία έχει υποβληθεί προσφορά ή ουδε- 
μία κατάλληλος προσφορά εις διαγωνισμόν ανοικτόν 
ή κλειστόν. 

Μ) Όταν δια λόγους τεχνικούς, καλλιτεχνικούς ή σχε¬ 
τικούς με την προστασίαν αποκλειστικών δικαιωμάτων, 
η εκτέλεσις του έργου ή της μελέτης ή της παροχής συ¬ 
ναφών υπηρεσιών δύναται να ανατεθή μόνον εις συγκε- 
κριμένον πρόσωπον. 

Μί) Όταν η σύμβασις αποτελή συνέχειαν ενός διαγωνι¬ 
σμού έργου ή μελέτης ή παροχής συναφών υπηρεσιών 
και συμφώνως με τους εφαρμοζόμενους κανόνας πρέπει 
αύτη να ανατεθή εις τον νικητήν του διαγωνισμού ή εις 
ένα από τους νικητάς. 

ίν) Όταν έκτακτος και φανερά κατεπείγουσα ανάγκη, 
αιτιολογουμένη από το Μητροπολιτικόν Συμβούλιον ή 
το Συμβούλιον Διοικήσεωςτου Εκκλησιαστικού Νομικού 
Προσώπου καθιστά αδύνατον την τήρησιν των διατάξε¬ 
ων που αφορούν εις την διενέργειαν διαγωνισμού. 

ν) όταν υφίσταται ανάγκη συμπληρωματικών συμβά¬ 
σεων έργων ή μελετών που δεν περιλαμβάνονται μεν 
εις την αρχικήν σύμβασιν, αλλ' είναι αναγκαίοι λόγω 
απροβλέπτων περιστάσεων, που θα προκόψουν κατά 
την εκτέλεσιν της αρχικής συμβάσεως και δεν δύνανται 
να διαχωρισθούν από την κυρίαν σύμβασιν ή δύνανται 
μεν να διαχωρισθούν, είναι όμως απολύτως αναγκαίοι 
δια την τελειοποίησίν της. 

Αι συμπληρωματικοί αύται εργασίαι ή μελέται δεν 
δύναται να υπερβαίνουν το πεντή κοντά επί τοις εκατόν 
(50%) της αξίας της κυρίας συμβάσεως. 

νί) Όταν παρίσταται ανάγκη εκτελέσεως νέων εργα¬ 
σιών ή μελετών που συνιστούν επανάληψιν παρομοίων 
εργασιών ή μελετών που είχαν ανατεθεί με διαγωνισμόν 
εις τον αρχικόν ανάδοχον και αποτελούν συνέχειαν ή 
συμπλήρωσιν της αρχικής συμβάσεως, υπό τον όρον ότι 
δεν έχει παρέλθει τριετία από αυτήν και εξασφαλίζονται 
οι ίδιοι όροι και προϋποθέσεις, πλην μόνον των οικονο¬ 
μικών όρων, οι οποίοι δύνανται να τύχουν τιμαριθμικής 
αναπροσαρμογής. 

νϋ) Όταν πρόκειται δι' υπόθεσιν που αφορά εις απόρ¬ 
ρητα της Ιεράς Μητροπόλεως Μεσσηνίας ή του υπαγο- 
μένου εις αυτήν εκκλησιαστικού νομικού προσώπου, του 
χαρακτηρισμού ως απορρήτου διδομένου δι'αποφάσε- 
ως του Μητροπολιτικού Συμβουλίου ή του Συμβουλίου 
Διοίκησης του Εκκλησιαστικού Νομικού Προσώπου. 

νίϋ) Όταν προκύψουν ειδικοί περιπτώσεις, όπως θεο¬ 
μηνία, σεισμός, σοβαρός επικείμενος κίνδυνος, μοναδι- 
κότηςτου κατασκευαστού, συνέχισις εργασιών κατόπιν 
εκπτώσεωςτου αναδόχου ή διαλύσεωςτης συμβάσεως, 
ερευνητικοί εργασίαι ή εργασίαι δοκιμαστικής εφαρμο¬ 
γής νέων τεχνολογιών ή έργα ειδικής φύσεως, εφ' όσον 
χαρακτηρισθούν ούτω με απόφασιν του Μητροπολιτι- 
κού Συμβουλίου ή του Συμβουλίου Διοίκησης του Νο¬ 
μικού Προσώπου αναλόγωςτου προϋπολογισμού του, 
της αποφάσεως ταύτης εκδιδομένης κατόπιν γνώμης 
του οικείου Τεχνικού Συμβουλίου. 


ίχ) Όταν πρόκειται περί έργων καλλιτεχνικών, οπότε 
επιτρέπεται η απ ευθείας και άνευ διαγωνισμού ανάθε- 
σις τούτων εις ειδικούς δεδοκιμασμένους καλλιτέχνας ή 
ειδικούς τεχνίτας και ειδικούς κατασκευαστάς, κατόπιν 
γνωμοδοτήσεωςτης Καλλιτεχνικής Επιτροπήςτης Ιεράς 
Μητροπόλεως Μεσσηνίας. 

χ) Όταν πρόκειται περί κατασκευής μικρών έργων και 
εργασιών επισκευής ή συντηρήσεως, των οποίων ο προ¬ 
ϋπολογισμός δεν υπερβαίνει τας εκατόν χιλιάδας ευρώ 
( 100 . 000,00 €). 

δ'. Όταν γίνεται διαπραγμάτευσή, χωρίς προηγουμέ¬ 
νην δημοσίευσιν Προκηρύξεως δια την ανάθεσιν συμ¬ 
βάσεως προμελέτης ή ετέρας συμβάσεως μελέτης, η 
συμβατική αμοιβή της οποίας θα είναι έως πεντακόσιας 
χιλιάδας ευρώ (500.000,00 €) άνευ Φ.Π.Α. (ή τυχόν ετέ¬ 
ρου προβλεφθησομένου φόρου), με σκοπόν την άμεσον 
επισκευήν ή επέκτασιν εκκλησιαστικού κτιρίου, προκει- 
μένου να συναφθή επ'ανταλλάγματι σύμβασις μισθώσε¬ 
ως ή άλλης παραχωρήσεως της χρήσεως του ή ετέρου 
εμπραγμάτου δικαιώματος επ' αυτού εις το Ελληνικόν 
Δημόσιον, Ν.Π.Δ.Δ. ή Ο.Τ.Α. και εν γένει νομικά πρόσωπα 
του δημοσίου τομέως. Εις την περίπτωσιν αυτήν η Ιερά 
Μητρόπολις ή το υπαγόμενο εις αυτήν εκκλησιαστι¬ 
κόν νομικόν πρόσωπον θα προεκτιμήση το κόστος της 
προμελέτης ή της ετέρας μελέτης, τούτο δε θα είναι το 
ανώτατον όριον της συμβατικής αμοιβής του αναδόχου. 

Άρθρο 10 
Συμφωνίαι πλαίσια 

1. Εις τας περιπτώσεις κατά τας οποίας πρέπει νά 
εκτελεσθούν ομοειδή έργα ή μελέται, δια τα οποία δεν 
δύναται να προσδιορισθή εκ των προτέρων ο ακριβής 
αριθμός των και ο χρόνος παραγγελίας και παραδόσεώς 
των, είναι δυνατή η σύναψις συμφωνίας - πλαισίου. 

Με την συμφωνίαν - πλαίσιον καθορίζεται ο συνολικός 
προϋπολογισμός των επί μέρους συμβάσεων, αι οποί¬ 
οι δύνανται να ανατεθούν εις τον ανάδοχον, η χρονική 
των διάρκεια, η διαδικασία αναθέσεως των επιμέρους 
συμβάσεων, οι γενικοί όροι εκτελέσεως τούτων, αι τιμαί 
μονάδος εν συναρτήσει με κλίμακα ποσοτήτων και ο 
χρόνος ανταποκρίσεως του αναδόχου εις κάθε πρόσκλη- 
σιν δι'ανάληψιν εκτελέσεως συγκεκριμένων προβλεπο- 
μένων από την συμφωνίαν - πλαίσιον εργασιών. 

2. Δια την επιλογήν της διαδικασίας συνάψεως συμφω¬ 
νίας - πλαισίου λαμβάνεται υπ' όψιν ο συνολικός προϋπο¬ 
λογισμός αυτής. Η διάρκεια εκάστης συμφωνίας - πλαι¬ 
σίου δεν δύναται να υπερβαίνη χρονικώς τα τρία (3) έτη. 

3. Η συμφωνία - πλαίσιον επιτρέπεται να συναφθή 
με ένα έως τρεις αναδόχους, αναλόγως της πολυπλο- 
κότητος του αντικειμένου, του μεγέθους του προϋπο¬ 
λογισμού και της ανάγκης εξασφαλίσεως μεγαλυτέρου 
ανταγωνισμού κατά την διάρκειαν της συμφωνίας, διά 
της υποβολής προσφορών από περισσοτέρους αναδό¬ 
χους της συμφωνίας - πλαισίου. 

4. Κατά την διάρκειαν της συμφωνίας - πλαισίου ο 
ανάδοχος, αναλόγως των απαιτήσεων της Ιεράς Μητρο¬ 
πόλεως Μεσσηνίας ή του υπαγομένου εις αυτήν εκκλη¬ 
σιαστικού νομικού προσώπου, θα καλήται να υποβάλη 

οικονομικήν προσφοράν δια την υλοποίησιν συγκεκρι¬ 
μένων έργων, εντασσομένων εις την συμφωνίαν - πλαί- 
σιον. Εάν υπάρχουν περισσότεροι ανάδοχοι, θα καλού¬ 
νται να υποβάλουν ανταγωνιστική ν προσφοράν δια την 
επιλογήν της συμφορωτέρας. Οι ειδικότεροι όροι της 
εκπονήσεως του έργου ή της μελέτης θα προβλέπωνται 
εις την συμφωνίαν - πλαίσιον. Το ειδικόν αντικείμενον 
του έργου ή της μελέτης, η αμοιβή και ο χρόνος υλοποι- 
ήσεως θα προβλέπωνται εις την επί μέρους σύμβασιν. 

5. Εις περιπτώσεις όπου το αντικείμενον της συμβάσε- 
ως έργου ή μελέτης είναι επαναλαμ-βανόμενον ή επαρ- 
κώς προσδιωρισμένον εκ των προτέρων, είναι δυνατόν 
να προβλεφθή εις την συμφωνίαν - πλαίσιον ότι θα εκ- 
δίδεται κάθ' εκάστην φοράν μονομερώς από την Αναθέ- 
τουσαν Αρχήν επί μέρους ανάθεσις με προσδιωρισμένον 
οικονομικόν αντικείμενον, χωρίς να απαιτείται υποβολή 
προσφοράς από τον ανάδοχον και ενδεχομένως χωρίς 
να απαιτείται υπογραφή ειδικωτέρας συμβάσεως, υπό 
την προϋπόθεσιν ότι οι όροι εκτελέσεως, και η αμοιβή, 
θα είναι επαρκώς προσδιωρισμένοι εις την συμφωνίαν - 
πλαίσιον. 

6. Η Προκήρυξιςδια την σύναψιν συμφωνίας-πλαισί¬ 
ου θα περιλαμβάνη επιπλέον και τα εξής: 

- Συνολικόν προϋπολογισμόν της συμφωνίας - πλαι¬ 
σίου 

- Περιγραφήν του συνολικού αντικειμένου των έργων 
και, εφ' όσον είναι δυνατόν, το αντικείμενον των επί μέ¬ 
ρους εργασιών 

- Συνολικήν χρονικήν διάρκειαν της συμφωνίας - πλαι¬ 
σίου 

- Διαδικασίαν αναθέσεωςτων επιμέρους εργασιών 

- Μέγιστον αριθμόν αναδοχών, οι οποίοι θα επιλεγούν. 

ΚΕΦΑΛΑΙΟ Π 

ΣΥΣΤΗΜΑΤΑ ΥΠΟΒΟΛΗΣ ΠΡΟΣΦΟΡΩΝ 
Άρθρο 11 

Συστήματα υποβολής προσφορών δια την 
εκτέλεσιν έργων 

Ι.Τα συστήματα υποβολής προσφορών δια την εκτέ- 
λεσιν έργων είναι τα κατωτέρω: 

α'. Προσφορά ενιαίου ποσοστού εκπτώσεως επίσυ- 
μπεπληρωμένου Τιμολογίου, 

β'. Προσφορά επιμέρους ποσοστών εκπτώσεως καθ' 
ομάδας τιμών επί συμπεπληρωμένου Τιμολογίου ομα- 
δοποιημένων τιμών. Εις την περίπτωσιν αυτήν θα γίνε¬ 
ται έλεγχος της ομαλότητος των επί μέρους ποσοστών 
εκπτώσεως. 

γ'. Συμπλήρωσις ανοικτού Τιμολογίου κατ'ελευθέραν 
εκτίμησιν του ενδιαφερομένου. Εις την περίπτωσιν αυ¬ 
τήν τοΤιμολόγιον είναι δυνατόν να περιλαμβάνη αναλυ¬ 
τικός ή περιληπτικός τιμάς ή κατ' αποκοπήν τιμήν. 

δ'. Προσφορά δια μελέτην και κατασκευήν με κατ' 
αποκοπήν εργολαβικόν αντάλλαγμα είτε δι'ολόκληρον 
το έργον είτε δια τμήματα αυτού. Εις το σύστημα αυτό 
αξιολογείται κατ' αρχήν η ποιότης της τεχνικής προσφο¬ 
ράς (μελέτη) και εν συνεχεία εξετάζεται η οικονομική 
προσφορά. 


ε'. Μειοδοσία μόνον επί ποσοστού οφέλους δια την 
εκτέλεσιν απολογιστικών εργασιών. 

ς'. Προσφορά δια την αξιοποίησιν ακινήτων με το σύ¬ 
στημα της αντιπαροχής ποσοστών εξ αδιαιρέτου και 
αντιστοίχων διηρημένων ιδιοκτησιών. 

ζ'. Προσφορά που περιλαμβάνει μερικήν ή ολικήν αυ- 
τοχρη ματοδότησιν έργου με αντάλλαγμα την λειτουρ¬ 
γίαν ή εκμετάλλευσιν αυτού ή άλλα τυχόν ανταλλάγματα 
έναντι της κατασκευής τούτου. 

Τα συστήματα αυτά δύνανται να εφαρμοσθούν και 
συνδυαστικώς μεταξύ των. 

2.Το ΜητροπολιτικόνΣυμβούλιον ή το Όργανον Διοί¬ 
κησης του Εκκλησιαστικού Νομικού Προσώπου - ανα- 
λόγως του προϋπολογισμού δαπάνης του έργου ή της 
μελέτης ή της παροχής συναφών υπηρεσιών - καθορίζει 
με απόφασιν του, κατά την διακριτικήν του ευχέρειαν, τα 
συστήματα υποβολής προσφορών. 

Το σύστημα προσφοράς που περιλαμβάνει μελέτην 
- κατασκευήν δύναται να εφαρμόζεται δια παν εκκλησι¬ 
αστικόν έργον που αφορά είτε εις ανέγερσιν κτιρίων, είτε 
εις επισκευήν ή συντήρησιν ή ανακαίνισιν ή αναβάθμισιν 
τούτων, είτε εις καλλιτεχνικόν έργον. 

ΚΕΦΑΛΑΙΟ Δ' 

ΔΙΑΤΥΠΩΣΕΙΣ ΔΗΜΟΣΙΟΤΗΤΟΣ 

Άρθρο 12 

Διατυπώσεις δημοσιότητος 

1. Δια τας συμβάσεις έργων ή μελετών (περιλαμβανο- 
μένων και των προμελετών) ή παροχής συναφών υπη¬ 
ρεσιών, αι οποίαι ανατίθενται κατά την ανοικτήν ή τήν 
κλειστήν διαδικασίαν ή την διαδικασίαν με διαπραγμά¬ 
τευσή κατόπιν δημοσιεύσεως Προκηρύξεως, θα δημο¬ 
σιεύεται υποχρεωτικώς περίληψις της Προκηρύξεως ή 
της προσκλήσεως ενδιαφέροντος εις τρεις τουλάχιστον 
εφημερίδας της Μεσσηνίας, η οποία θα πληροί τας νομί¬ 
μους προϋποθέσεις και εις μιαν ημερησίαν οικονομικήν 
εφημερίδα των Αθηνών, η οποία θα πληροί τας προϋπο¬ 
θέσεις της παρ. 2 του άρθρου 26 του ν. 2190/1920, ως 
ισχύει. Η Προκήρυξις θα δημοσιεύεται επιπροσθέτως 
υποχρεωτικώς εις την ιστοσελίδα της Ιεράς Μητροπό- 
λεως Μεσσηνίας εις το διαδίκτυον. 

2. Με απόφασιν της Αναθετούσης Αρχής, δημοσιευο- 
μένην δια του αυτού τρόπου, είναι δυνατόν να ορίζεται 
διαφορετική ημέρα υποβολής των προσφορών. 

Άρθρο 13 

Προθεσμία υποβολής προσφορών 

1. Εις περίπτωσιν διεξαγωγής ανοικτού ή κλειστού 
διαγωνισμού ή διαδικασίας ανταγωνιστικού διαλόγου 
η προθεσμία υποβολής των προσφορών δεν επιτρέπε¬ 
ται να είναι μικρότερα των είκοσιν (20) ημερών από της 
ημερομηνίας δημοσιεύσεως της Προκηρύξεως. 

2. Εις περίπτωσιν διεξαγωγής προχείρου διαγωνισμού, 
με δημοσίευσιν προσκλήσεως ενδιαφέροντος, η προθε¬ 
σμία υποβολής των προσφορών δεν επιτρέπεται να είναι 
μικρότερα των πέντε (5) ημερών από της ημερομηνίας 
δημοσιεύσεως. 

ΚΕΦΑΛΑΙΟ Ε' 

ΕΠΙΤΡΟΠΑΙ 

Άρθρο 14 

Επιτροπή διαγωνισμού/διαπραγματεύσεως 

1. Δια την ανάθεοιν έργων ή μελετών ή παροχής συνα¬ 
φών υπηρεσιών συνολικού προϋπολογισμού μέχρι και 
πεντακοσίων χιλιάδων ευρώ (500.000,00 €) συγκροτείται 
Επιτροπή Διαγωνισμού ή Διαπραγματεύσεως, που απο- 
τελείται από τρία υπηρεσιακά στελέχη της Ιεράς Μητρο- 
πόλεως Μεσσηνίας ή του υπαγομένου εις αυτήν εκκλη¬ 
σιαστικού νομικού προσώπου (μονίμους υπαλλήλους 
ή στελέχη συνδεόμενα με σύμβασιν εργασίας, έργου 
ή εντολής), τα οποία ορίζονται από το Μητροπολιτικόν 
Συμβούλιον ή το Όργανον Διοίκησης του υπαγομένου 
εις αυτήν εκκλησιαστικού νομικού προσώπου. 

Ένα από τα μέλη της Επιτροπής ορίζεται ως πρόεδρος. 
Δια την Επιτροπήν ορίζονται και αντίστοιχα αναπληρω¬ 
ματικά μέλη, που αναπληρώνουν κατά την σειράν που 
διορίζονται οιαδήποτε από τα τακτικά μέλη που τυχόν 
λείπουν, απουσιάζουν ή κωλύονται. Τα μέλη της Επι¬ 
τροπής είναι δυνατόν να ορίζωνται δια την διενέργειαν 
περισσοτέρων διαδικασιών αναθέσεωςτων ανωτέρω. 

2. Δια την ανάθεοιν έργων ή μελετών ή παροχήν συ¬ 
ναφών υπηρεσιών προϋπολογισμού ανωτέρου των πε¬ 
ντακοσίων χιλιάδων ευρώ (500.000,00 €) συγκροτείται 
Επιτροπή Διαγωνισμού ή Διαπραγματεύσεων που ορίζε¬ 
ται υπάτης Ιεράς Μητροπόλεως Μεσσηνίας. Αυτή αποτε- 
λείται από πέντε (5) τεχνικούς - υπηρεσιακά στελέχη της 
ιδίας ή ετέρων εκκλησιαστικών νομικών προσώπων (μο¬ 
νίμους υπαλλήλους ή στελέχη συνδεόμενα με σύμβασιν 
εργασίας, έργου ή εντολής), που έχουν την απαιτουμένην 
τεχνικήν ειδικότητα. Εάν το έργον ή η μελέτη ή η παρο¬ 
χή συναφών υπηρεσιών πρόκειται να χρησιμοποιηθή 
από φορέα άλλον από τον φορέα κατασκευής, το ένα 
από αυτά τα μέλη θα προέρχεται από τον φορέα που θα 
χρησιμοποίηση το έργον. 

3. Η Ιερά Μητρόπολις Μεσσηνίας δύναται να συγκροτεί 
επί ετήσιας βάσεως Επίτροπός Διαγωνισμού ή Διαπραγ- 
ματεύσεως δια την ανάθεοιν του συνόλου των έργων ή 
μελετών ή παροχών συναφών υπηρεσιών ή κατά κα¬ 
τηγορίας. Εις την περίπτωσιν αυτήν αι διαδικασίαι δη¬ 
μοπρασιών ή διαπραγματεύσεων, που ήρχισαν εντός 
του έτους, συνεχίζονται και ολοκληρώνονται από την 
ιδίαν Επιτροπήν και μετά την λήξιν του έτους. Η ύπαρξις 
Επιτροπών επί ετήσιας βάσεως δεν αποκλείει την συ- 
γκρότησιν ειδικής Επιτροπής Διαγωνισμού ή Διαπραγ- 
ματεύσεως δια συγκεκριμένον έργον ή έργα, μελέτην ή 
μελετάς και παροχήν συναφών υπηρεσιών. Αι αποφάσεις 
συγκροτήσεως όλων των Επιτροπών διαγωνισμού κοι¬ 
νοποιούνται εις τα διοριζόμενα μέλη και ανακοινούνται 
δια τοιχοκολλήσεως εις τον Πίνακα Ανακοινώσεων των 
γραφείων της Μητροπόλεως, χωρίς να απαιτείται άλλος 
τύπος δημοσιότητος. 

4. Δια την συγκρότησιν και λειτουργίαν των ανωτέρω 
Επιτροπών Διαγωνισμού/ Διαπραγματεύσεων εφαρμό¬ 
ζονται συμπληρωματικούς αι διατάξεις των άρθρων 13 
έως 15 του ν. 2690/1999. 


5. Η Αναθέτουσα Αρχή δύναται δι'αποφάσεωςτης να 
αναθέτει καθήκοντα Τεχνικού Συμβούλου κατ' ανάλο¬ 
γου εφαρμογήν της παρ. 3 του άρθρου εβδόμου του 
ν. 1955/1991. 

ΚΕΦΑΛΑΙΟ ΣΤ' 

ΚΑΝΟΝΕΣ ΣΥΜΜΕΤΟΧΗΣ 

Άρθρο 15 

Έλεγχος καταλληλότητος υποψηφίων 

1. Οι ενδιαφερόμενοι υποψήφιοι ανάδοχοι δύνανται να 
υποχρεωθούν να πληρούν και να αποδείξουν ωρισμένας 
προϋποθέσεις επαγγελματικής επάρκειας, αξιοπιστίας, 
τεχνικής και χρηματοοικονομικής ικανότητος, συμφώ- 
νως προς τα ειδικότερου οριζόμενα εις τας ισχύουσας 
Κοινοτικός Οδηγίας, το Εθνικόν Δίκαιον προσαρμογής, 
την Προκήρυξιν και τα λοιπά τεύχη Δημοπρατήσεωςτου 
συγκεκριμένου διαγωνισμού. 

2. Εις πάσαν περίπτωσιν δημοπρατήσεως συμβάσεως 
έργων ή μελέτης ή παροχής συναφών υπηρεσιών γίνεται 
δεκτή χωρίς διακρίσεις και με τους ιδίους όρους που 
εφαρμόζονται διατουςΈλληναςυποψηφίους η συμμετο¬ 
χή όλων των ενδιαφερομένων οικονομικών φορέων των 
κρατών μελών της Ευρωπαϊκής Ενώσεως,του Ενιαίου Ευ¬ 
ρωπαϊκού Οικονομικού Χώρου, ως και Χωρών που έχουν 
υπογράψει συμφωνίας συνδέσεως ή άλλας διμερείς ή 
πολυμερείς συμφωνίας με την Ε.Ε., υπό την προϋπόθεσιν 
αφ'ενός μεν ότι η δημοπρατούμενη σύμβασις εμπίπτει 
εις το πεδίον εφαρμογής αναλογών συμφωνιών και αφ' 
ετέρου ότι οι υποψήφιοι πληρούν τα κριτήρια ποιοτικής 
επιλογής που τίθενται κατά περίπτωσιν από την Εκκλη¬ 
σίαν της Ελλάδος. 

3. Αι συμβάσεις ανατίθενται βάσει των κριτηρίων του 
παρόντος Κανονισμού και αφού προηγουμένως ελεγχθή 
ότι πληρούνται τα κριτήρια ποιοτικής επιλογής (προσω¬ 
πική κατάστασις, χρηματοοικονομική επάρκεια,τεχνική 
ικανότης κ.ά.), τα οποία θα τεθούν εις την Π ροκή ρυξιν ή 
την Πρόσκλησιν υποβολής προσφοράς. 

ΚΕΦΑΛΑΙΟ Ζ' 

ΕΠΙΛΟΓΗ ΑΝΑΔΟΧΟΥ 

Άρθρο 16 

Κριτήρια επιλογής αναδόχου 

1. Ο ανάδοχος δι' εκτέλεσιν έργου επιλέγεται κατά 
περίπτωσιν: 

α'. Βάσει της πλέον συμφερούσης από τεχνοοικονομι- 
κής απόψεως προσφοράς 

β'. Αποκλειστικώς βάσει της χαμηλοτέρας τιμής. 

2. Ο ανάδοχος δϊεκπόνησιν μελέτης ή παροχήν υπη¬ 
ρεσιών επιλέγεται βάσει της πλέον συμφερούσης από 
τεχνο-οικονομικής απόψεως προσφοράς. 

3. Ο τρόπος επιλογής θα αναφέρεται εις την Προκή- 
ρυξιν. 

4. Διά την επιλογήν της πλέον συμφερούσης -κατά την 
ως άνω παράγραφον 1 α'- προσφοράς θα σταθμίζωνται 
κριτήρια που συνδέονται με το αντικειμενον της συγκε¬ 
κριμένης συμβάσεως (κριτήρια αξιολογήσεως) και αφο¬ 
ρούν εις την τεχνικήν προσφοράν των διαγωνιζομένων. 
Τα κριτήρια αξιολογήσεως των προσφορών θα αναφέ- 

ρωνται εις την Προκήρυξιν ομού μετά της βαρύτητος, 
την οποίαν θα έχουν κατά την αξιολόγησίν των. Ταύτα 
δύνανται να είναι ιδίως η τιμή, η προθεσμία εκτελέσεως, 
η ποιότης, η αποδοτικότης, τα τεχνικά πλεονεκτήματα, 
τα αισθητικά και λειτουργικά χαρακτηριστικά, η τεχνική 
αξία, η εμπειρία εις εκκλησιαστικά έργα κ.λπ. 

5. Εις περίπτωσιν, καθ' ην η Ιερά Μητρόπολις Μεσση¬ 
νίας ή υπαγόμενον εις αυτήν εκκλησιαστικόν νομικόν 
πρόσωπον δια των αρμοδίων Οργάνων Της θεώρηση 
ότι η προσφορά ενός διαγωνιζομένου είναι υπερβολικά 
χαμηλή εν σχέσει με το αντικειμενον της δημοπρατού- 
μενης συμβάσεως δύναται να καλέση, πριν να απόρρι¬ 
ψη την προσφοράν, τον διαγωνιζόμενον, προκειμένου 
ούτος να αιτιολόγηση εγγράφως τα επιμέρους στοιχεία 
της προσφοράς του. 

Άρθρο 17 

Ενστάσεις κατά της διαδικασίας 
διενεργουμένων διαγωνισμών 

1. Δι εκάστην πράξιν ή παράλειψιν Οργάνου της Ιεράς 
Μητροπόλεως Μεσσσηνίας ή υπαγομένου εις αυτήν εκ¬ 
κλησιαστικού νομικού προσώπου εν σχέσει προς διενερ- 
γούμενον διαγωνισμόν είναι δυνατόν να ασκηθή ένστα- 
σις μόνον από τα φυσικά ή νομικά πρόσωπα του αρθρ. 
5 του παρόντος που συμμετέχουν εις τον διαγωνισμόν 
ή απεκλείσθησαν από αυτόν εις οιονδήποτε στάδιον της 
διαδικασίας του. 

Ενστάσεις δύνανται να υποβληθούν μόνον δια τα 
στάδια προεπιλογής, καταθέσεως προσφορών και αξι- 
ολογήσεως και διά λόγους που ανακύπτουν κατά το 
αντίστοιχον στάδιον. 

Αι ενστάσεις απευθύνονται προς την Προϊσταμένην 
Αρχήν, υποβάλλονται εις την έδρανΤης και παραλαμβά- 
νονται από Αρμοδίαν Επιτροπήν. Επ'αυτών αποφαίνεται 
η Προϊσταμένη Αρχή μετά από εισήγησιν της αρμοδίας 
Επιτροπής, την οποίαν συγκροτεί προς τούτο. 

2. Ένστασις κατά της Προκηρύξεως ασκείται εντός 
ανατρεπτικής προθεσμίας πέντε (5) ημερών από της 
τελευταίας δημοσιεύσεως της. Ένστασις κατά της ανα¬ 
λυτικής Π ροκηρύξεως και των Τευχών δημοπρατήσεως 
εν γένει ασκείται εντός ανατρεπτικής προθεσμίας πέντε 
(5) ημερών από της λήξεωςτης προθεσμίας παραλαβής 
των. Ένστασις κατά της διαδικασίας και των πράξεων δι- 
ενεργείαςτου διαγωνισμού ασκείται εντός ανατρεπτικής 
προθεσμίας τριών (3) ημερών από της δημοσιεύσεως 
ή κοινοποιήσεως της προσβαλλομένης πράξεως ή της 
τελέσεως διαδικαστικής ενεργείας. Ένστασις κατά της 
αποφάσεως κατακυρώσεως ή της αναθέσεως της δημο- 
πρατούμενης συμβάσεως ασκείται εντός ανατρεπτικής 
προθεσμίας τριών (3) ημερών από της δημοσιεύσεως 
του αποτελέσματος του διαγωνισμού. 

3. Ειδικώς δια τους εν αρθρ. 6 παρ. 3 διαγωνισμούς 
(πρόχειρον ή διαπραγματεύσεων), το σύνολον των ανω¬ 
τέρω προθεσμιών δια την άσκησιν ενστάσεως ορίζεται 
εις δύο (2) εργασίμους ημέρας. 

4. Ενστάσεις στρεφόμενοι κατά της συμμετοχής, της 
αξιολογήσεως προσφοράς υποψηφίου ή της κατακυρώ¬ 
σεως του έργου εις αυτόν, κοινοποιούνται με Δικαστικόν 
Επιμελητήν, επί ποινή απαραδέκτου, εντός δύο (2) εργα¬ 


σίμων ημερών από της ασκήσεως των από τον ενιστάμε- 
νον και προς αυτόν κατά του οποίου στρέφονται. Αποδει¬ 
κτικόν της επιδόσεως της ενστάσεως κοινοποιείται, επί 
ποινή απαραδέκτου ταύτης, από τον ενιστάμενον προς 
την Ιεράν Μητρόπολιν Μεσσηνίας ή το υπαγόμενον εις 
αυτήν εκκλησιαστικό ν νομικόν πρόσωπον. 

5. Δια την άσκησιν πόσης ενστάσεως καταβάλλεται 
τέλος υπέρ της Ιεράς Μητροπόλεως Μεσσηνίας η του 
υπαγομένου εις αυτήν εκκλησιαστικού νομικού προσώ¬ 
που, ανερχόμενον εις πεντακόσια ευρώ (500,00 €). Ανευ 
της καταβολής τούτου η ένστασις απορρίπτεται άνευ 
ετέρου, ως απαραδέκτως υποβληθείσα. 

6. Η απόφασις της Προϊσταμένης Αρχής επί της ενστά¬ 
σεως λαμβάνεται εντός τριάκοντα (30) ημερών από της 
καταθέσεως της ή από της κοινοποιήσεως της εις τον 
καθ' ου αύτη τρίτον. 

Άρθρο 18 

Κατακύρωσις - Σύναψις συμβάσεως 

1. Κάθε διαδικασία αναθέσεως συμβάσεως έργου ή 
μελέτης ή παροχής συναφών υπηρεσιών της Ιεράς Μη¬ 
τροπόλεως Μεσσηνίας ή υπαγομένου εις αυτήν εκκλη¬ 
σιαστικού νομικού προσώπου κατακυρούται με απόφα- 
σιν του αρμοδίου Οργάνου Της μετά την εξέτασιν τυχόν 
ενστάσεων. 

2. Η Ιερά Μητρόπολις Μεσσηνίας ή το υπαγόμενον 
εις αυτήν εκκλησιαστικόν νομικόν πρόσωπον δύναται, 
κατά την ελευθέραν κρίσιν της και αζημίως δι'αυτήν, να 
ματαίωση οιονδήποτε διαγωνισμόν εις κάθε στάδιον της 
διαδικασίας, δια τους ακολούθους ενδεικτικώς λόγους: 

α'. Δια παράτυπον διεξαγωγήν, εφ' όσον από την πα¬ 
ρατυπίαν επηρεάζεται το αποτέλεσμα της διαδικασίας. 

β'. Εάν το αποτέλεσμα της διαδικασίας κρίνεται κατ' 
ελευθέραν κρίσιν μη ικανοποιητικόν. 

γ'. Εάν ο ανταγωνισμός υπήρξεν ανεπαρκής ή εάν 
υπάρχουν σοβαροί ενδείξεις ότι εγένετο συνεννόησις 
των διαγωνιζομένων προς αποφυγήν πραγματικού αντα¬ 
γωνισμού. 

δ'. Εάν υπήρξε μεταβολή των αναγκών της Αναθετού- 
σης Αρχής εν σχέσει με την υπό ανάθεσιν σύμβασιν. 

Ειςτας περιπτώσεις αυτός η Ιερά Μητρόπολις Μεσση¬ 
νίας ή το υπαγόμενον εις αυτήν εκκλησιαστικόν νομικόν 
πρόσωπον δύναται να χωρήση εις νέαν διαδικασίαν ανα¬ 
θέσεως με τους ιδίους ή τροποποιημένους όρους ή εις 
ανάθεσιν καθ' οιονδήποτε άλλον προβλεπόμενον δια 
του παρόντος Κανονισμού τρόπον. 

3. Αι αποφάσεις των αρμοδίων Οργάνων της Ιεράς 
Μητροπόλεως Μεσσηνίας ή υπαγομένου εις αυτήν εκ¬ 
κλησιαστικού νομικού προσώπου αναφορικώς με διε- 
νεργούμενον διαγωνισμόν προϋπολογισμού άνω των 
πενήντα χιλιάδων ευρώ (50.000,00 €) δημοσιεύονται δι' 
αναρτήσεως των εις την έδραν της και κοινοποιούνται εις 
τους συμμετέχοντας και εις τον ανάδοχον με επιστολήν, 
τηλεομοιοτυπίαν ή άλλο πρόσφορον μέσον. 

4. Η Ιερά Μητρόπολις Μεσσηνίας ή το υπαγόμενον 
εις αυτήν εκκλησιαστικόν νομικόν πρόσωπον καταρ¬ 
τίζει έγγραφον σύμβασιν με τον ανάδοχον, συμφώνως 
με τους όρους της Προκηρύξεως και την προσφοράν 
τούτου. Τα Τεύχη Δημοπρατήσεως και άπαντα τα τυχόν 
συνοδευτικά έγγραφα, τα οποία περιγράφονται εις την 

Προκήρυξιν, αποτελούν αναπόσπαστον μέρος της οι¬ 
κείας συμβάσεως. Η σύμβασις δεν είναι δυνατόν να πε- 
ριλαμβάνη όρους αντιθέτους από το περιεχόμενον των 
Τευχών Δημοπρατήσεωςτου διαγωνισμού. 

5. Εις την σύμβασιν περιλαμβάνονται τουλάχιστον τα 
ακόλουθα στοιχεία: τα πρόσωπα των συμβαλλομένων 
και οι εκπρόσωποι των, το αντικείμενον και τα τεχνικά 
χαρακτηριστικά του έργου ή της μελέτης (περιγραφή του 
συμβατικού αντικειμένου) ή της παροχής συναφών υπη¬ 
ρεσιών, το χρονοδιάγραμμα εκτελέσεως, αι τυχόν επιμέ- 
ρους φάσεις ή τα τμν\ματα του έργου ή της μελέτης ή της 
παροχής συναφών υπηρεσιών, η αμοιβή και ο τρόπος 
καταβολής της, ο τόπος και αι διαδικασίαι παραδόσεως 
και παραλαβής, η προθεσμία ή η διάρκεια υλοποιήσεως 
του συνόλου του έργου ή της μελέτης ή της παροχής 
συναφών υπηρεσιών ώς και των επιμέρους φάσεων των, 
αι εγγυήσεις δια την καλήν εκτέλεσιν της συμβάσεως 
και αι ποινικοί ρήτραι δια την τυχόν υπαιτίαν υπέρβασιν 
των προθεσμιών εκτελέσεως, αι λοιπαί υποχρεώσεις των 
συμβαλλομένων, ο τρόπος παρακολουθήσεως της εκτε¬ 
λέσεως, το εφαρμοστέον δίκαιον, η μεθοδολογία τυχόν 
τροποποιήσεως ή λύσεως της συμβάσεως και επιλύσεως 
τυχόν διαφορών. 

6. Η απόφασις των αρμοδίων Οργάνων της Ιεράς Μη- 
τροπόλεως Μεσσηνίας ή υπαγομένου εις αυτήν εκκλη¬ 
σιαστικού νομικού προσώπου δια την ανάθεσιν έργου ή 
μελέτης ή συναφών υπηρεσιών άνω των πενήντα χιλιά¬ 
δων ευρώ (50.000,00 €) κοινοποιείται εγγράφως εις τον 
ανάδοχον. Με την κοινοποίησιν ο ανάδοχος καλείται να 
προσέλθη δια την υπογραφήν συμβάσεως εις καθωρι- 
σμένην ημέραν. Η σύμβασις θεωρείται ότι έχει συναφθή 
από της κοινοποιήσεως της αποφάσεως. 

Άρθρο 19 

Εργολαβικόν όφελος 

1. Το εργολαβικόν όφελος δια παν εκκλησιαστικόν 
έργον (Γενικά Έξοδα + Οφελος Εργολάβου) ορίζεται εις 
είκοσι επί τοις εκατόν (20%). 

2. Ειδικώς το ποσοστόν δια γενικά έξοδα και όφελος 
του αναδόχου δι' απολογιστικάς εργασίας ορίζεται εις 
δέκα πέντε επί τοις εκατόν (15%) και εφαρμόζεται εις 
το σύνολον των δαπανών που πραγματοποιούνται δια 
λογαριασμόν του εργοδότου, όπως δια προμήθειαν 
υλικών, μισθώματα μηχανημάτων, αγοράν καυσίμων 
και λιπαντικών, αξίαν μισθών και ημερομισθίων, λοιπάς 
αποζημιώσεις και ασφαλιστικός εισφοράς των εργαζο¬ 
μένων και δια κάθε είδους κρατήσεις. Το εν λόγω όφελος 
υπόκειται εις το ποσοστόν της προσφερθείσης υπό του 
αναδόχου κατά τον διαγωνισμόν εκπτώσεως. 

ΚΕΦΑΛΑΙΟ Η' 

ΣΤΑΔΙΟΝ ΕΚΤΕΛΕΣΕΩΣ 

Άρθρο 20 

Επίβλεψις - Διεύθυνσις έργου ή μελέτης 

1. Με απόφασιν του Μητροπολιτικού Συμβουλίου ή 
του οργάνου διοίκησης του εκκλησιαστικού νομικού 
προσώπου είναι δυνατόν: 


α'. Εις την ομάδα επιβλέψεως συμβάσεως έργου να 
μετέχη και ο μελετητής του έργου. 

β'. Όταν πρόκειται να εκτελεσθούν έργα προβλεπο- 
μένου συνολικού κόστους μεγαλυτέρου των δυο εκα¬ 
τομμυρίων ευρώ (2.000.000,00 €), είτε κατά το σύστημα 
της αντιπαροχής, είτε κατά το σύστημα παροχής άλλων 
ανταλλαγμάτων, είτε καθ'οιονδήποτε άλλο σύστημα, να 
ανατεθούν καθήκοντα συμβούλου οιασδήποτε ειδικό- 
τητος (τεχνικού, οικονομικού συμβούλου, συμβούλου 
οργανώσεως κ.λπ.) εις ημεδαπά ή αλλοδαπά, φυσικά ή 
νομικά πρόσωπα, προκειμένου ούτοι να παράσχουν υπη¬ 
ρεσίας που απαιτούνται δια την υλοποιησιν και εκτέλεσιν 
των έργων αυτών. Η ανάθεσις γίνεται δια συμβάσεως. Ο 
τρόπος αναθέσεως, αι παρεχόμεναι από τον σύμβουλον 
υπηρεσίας οι όροι της συμβάσεως και η αμοιβή καθο¬ 
ρίζονται με απόφασιν του Μητροπολιτικού Συμβουλίου 
ή του οργάνου διοίκησης του Νομικού Προσώπου που 
υπάγεται εις αυτήν, χωρίς δέσμευσιν από οιανδήποτε 
γενικήν ή ειδικήν διάταξιν. 

γ'. Δια την εκτέλεσιν (μελέτην - κατασκευήν) έργου ή 
μέρους αυτού και ειδικώτερον δια τον σχεδιασμόν, μελέ¬ 
την, έλεγχον μελέτης, διοίκησιν και επίβλεψιν του έργου 
να ανατεθούν καθήκοντα συμβούλου οιασδήποτε ειδι- 
κότητος (τεχνικού, οικονομικού συμβούλου, συμβούλου 
οργανώσεως), εις ημεδαπά ή αλλοδαπά, φυσικά ή νομικά 
πρόσωπα, προκειμένου να παράσχουν υπηρεσίας, που 
απαιτούνται δια την υλοποιησιν και εκτέλεσιν των έργων 
αυτών. Η ανάθεσις γίνεται με σύμβασιν εις την οποίαν 
προσδιορίζονται οι όροι και αι προϋποθέσεις αναθέσε¬ 
ως, αι παρεχόμεναι από τον σύμβουλον υπηρεσιαι και 
η σχετική αμοιβή, κατά παρέκκλισιν από κάθε γενικήν 
ή ειδικήν διάταξιν και από τας διατάξεις περί αμοιβών 
μηχανικών. Αι σχετικαί δαπάναι βαρύνουν τας πιστώσεις 
του έργου. 

2. Η διεύθυνσις των έργων από την πλευράν του 
αναδόχου εις τους τόπους κατασκευής των γίνεται 
από τεχνικούς που έχουν τα κατάλληλα προσόντα. Η 
επί τόπου των έργων παρουσία τεχνικού στελέχους ή 
τεχνικού υπαλλήλου της εργοληπτικής επιχειρήσεως 
είναι υποχρεωτική και ανάλογος με την φύσιν και το μέ¬ 
γεθος του κατασκευαζόμενου έργου. Προκειμένου δι' 
έργα προϋπολογισμού άνω των τριών εκατομμυρίων 
ευρώ (3.000.000,00 €), η διεύθυνσις του έργου πρέπει 
να πραγματοποιήται τουλάχιστον από τρεις (3) τεχνικούς 
αναλογών προσόντων και πείρας, από τους οποίους εις 
(1) διπλωματούχος ανωτάτου εκπαιδευτικού ιδρύματος 
(Α.Ε.Ι.) και εις (1) πτυχιούχος τεχνολογικού εκπαιδευτικού 
ιδρύματος (Τ.Ε.Ι.). 

Το ελάχιστον τεχνικόν προσωπικόν της διευθύνσεως 
του έργου δύναται να μεταβάλλεται αναλόγως του προ¬ 
ϋπολογισμού και της φύσεωςτου εκτελουμένου έργου, 
κατόπιν αποφάσεωςτου Γενικού Διευθυντού της Ε.Κ.Υ.Ο. 
Δια το εν λόγω προσωπικόν ο ανάδοχος υποχρεούται να 
προσκόμιση εις την Διευθύνουσαν Υπηρεσίαν Βεβαίωσιν 
του οικείου ασφαλιστικού φορέως, εις την οποίαν θα 
αναγράφεται και ο χρόνος ασφαλίσεως των εργαζομέ¬ 
νων. Η παράβασις των διατάξεων του άρθρου αυτού πα¬ 
ρέχει την δυνατότητα εις την Ιεράν Μητρόπολιν Μεσση- 

νιας ή το υπαγόμενον εις αυτήν εκκλησιαστικόν Νομικόν 
Πρόσωπον να διακόψη την συνέχισιν της συμβάσεως και 
να προβή εις έκπτωσιν του αναδόχου. 

ΚΕΦΑΛΑΙΟ Θ' 

ΤΕΛΙΚΑΙ ΔΙΑΤΑΞΕΙΣ 

Άρθρο 21 

Εφαρμοστέον Δίκαιον 

1. Ύπό την επιφύλαξιν όσων ρητώς ορίζονται εις τον 
παρόντα Κανονισμόν, δια την ανάθεσιν και εκτέλεσιντων 
έργων ή μελετών ή την παροχήν συναφών υπηρεσιών, 
εφαρμόζονται αναλόγως αι διατάξεις της εθνικής ή ευ¬ 
ρωπαϊκής νομοθεσίας περί δημοσίων έργων ή μελετών 
ή παροχής συναφών υπηρεσιών μόνον όπου ρητώς ει- 
δικώς προβλέπεται τούτο εις την Προκήρυξιν. 

2. Εις περίπτωσιν, καθ' ην ζήτημα δεν ρυθμίζεται ειδι- 
κώς από τον παρόντα Κανονισμόν ή από την Προκήρυξιν 
ή την σύμβασιν δύνανται, κατόπιν ειδικών προς τούτο 
αποφάσεων των αρμοδίων Οργάνων της Ιεράς Μητρο- 
πόλεως Μεσσηνίας ή του υπαγομένου σε αυτή εκκλησια¬ 
στικού νομικού προσώπου, να εφαρμόζωνται αναλόγως 
αι συναφείς διατάξεις της ελληνικής νομοθεσίας περί 
αναθέσεως, συνάψεως και εκτελέσεως δημοσίων συμβά¬ 
σεων έργων ή μελετών ή παροχής συναφών υπηρεσιών 
και επικουρικώς αι διατάξεις του Αστικού Κώδικος. 

3. Όπουειςταςπαραπεμπομένας διατάξεις μνημονεύ¬ 
ονται ως αρμόδια τα Όργανα της δημοσίας διοικήσεως 
νοούνται ως Αρμόδια Όργανα τα δια του παρόντος προ- 
βλεπόμενα Όργανα της Ιεράς Μητροπόλεως Μεσσηνίας 
ή των υπαγομένων εις αυτήν Εκκλησιαστικών Νομικών 
Προσώπων. 

4. Δια τον υπολογισμόν των προθεσμιών που αναφέ- 
ρονται εις τον παρόντα Κανονισμόν εφαρμόζονται αι 
διατάξεις του Αστικού Κώδικος και του ν. 1157/1981. 


Άρθρο 22 

Τροποποίησιςτου Κανονισμού 

1. Τροποποιήσεις ή συμπληρώσεις του Κανονισμού 
εγκρίνονται και ισχύουν συμφώνως προς τας εκάστοτε 
ισχύουσας διατάξεις. Μετά από κάθε τροποποίησίν του 
ο Κανονισμός κωδικοποιείται εις ενιαίον κείμενον. 

2. Εάν ο Κανονισμός τροποποιηθεί, συμφώνως προς 
τας διατάξεις του παρόντος άρθρου, δεσμεύει τους τρί¬ 
τους αυτοδικαίως από την ημέραν της δημοσιεύσεώς 
του εις την Εφημερίδα της Κυβερνήσεως. 

Άρθρο 23 

Τελικαί διατάξεις 

1. Η ισχύς του παρόντος Κανονισμού άρχεται από της 
δημοσιεύσεώς του ειςτην Εφημερίδα της Κυβερνήσεως 
και εις το επίσημον δελτίον «ΕΚΚΛΗΣΙΑ» της Εκκλησίας 
της Ελλάδος. 

2. Συμβάσεις έργων ή μελετών, δια τα οποία έχει δη- 
μοσιευθεί Προκήρυξη ή έχει διενεργηθεί διαγωνισμός ή 
έχει υπογράφει σύμβαση προ της θέσεως εις ισχύν του 
παρόντος Κανονισμού διέπονται υπό των ισχυουσών 
κατά τον χρόνον της αναθέσεως ή της δημοσιεύσεώς της 
Διακηρύξεως διατάξεων και τους όρουςτης συμβάσεως 
και των συμβατικών τευχών. 

3. Εκ των διατάξεων του παρόντος Κανονισμού δεν 
προκαλείται δαπάνη εις βάρος του Προϋπολογισμού του 
Νομικού Προσώπου της Ιεράς Μητροπόλεως Μεσσηνίας 
ή των υπαγομένων εις αυτήν Εκκλησιαστικών Νομικών 
Προσώπων. 

Ο Κανονισμός αυτός να δημοσιευθή εις την Εφημερίδα 
της Κυβερνήσεως και το Περιοδικόν «ΕΚΚΛΗΣΙΑ». 

Αθήνα, 18 Απριλίου 2018 

Ο Πρόεδρος 

Τ Ο Αθηνών ΙΕΡΩΝΥΜΟΣ 




20102 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 834/22.05.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 





















